
Привет! От около година под нас се нанесоха съседи, които системно шумят, пушат трева във входа, счупиха входната врата и още какво ли не. Писна ми и реших да са свържа със собствениците, да попитам какво може да се направи, понеже разговорите ми с тях бяха безсмислени. От там ме насочиха към фирмата която менажира апартамента, от където първо ми казаха, че правим подписка във входа и могат да им прекратят договора. Тъкмо се бях зарадвал, че мъките ми ще приключат и ми звъннаха отново, да ми кажат, че по новия ЗУТ, вече не било възможно това и единствения вариант е да викам полиция при всяко провинение от тяхна страна, при което, АКО им издадат акт, с копието отивам при тях и те ще могат да прекратят договора им. Та въпроса ми е,  

вярно ли е или тези от фирмата са решили, че ще ме излъжат нещо си и аз ще си млъкна?


 

Противни съседи
===============

 

Здравейте, г-н Христов,


на първо място, не ЗУТ урежда въпросните отношения, а Законът за управление на етажната собственост и Законът за собствеността. Всеки собственик, ползвател и обитател, като наемаелите са обитатели, следва да спазва разпоредбите на ЗУЕС и да не нарушава обществения ред. В този смисъл както можете да направите подписка от етажните собственици, така можете да разчитате и на съдействието на полицията. След като са Ви посъветвали да се възползвате от втората възможност от страна на дружеството, което менажира обекта, можете да предприемете тези стъпки.


Поздрави,  

адв. Николина Митова  

тел. 0898 303092


